Монотип

Монотип – басма графикасынын бир түрү. Монотип техникасы үчүн мүнөздүү нерсе: жылмакай тактайга кол менен боёк сүрүлүп, анан станокто басылат. Оттиски бирөө жана кайталангыс болот. Монотиптин жардамы менен басылган чыгарма түстөрүнүн териштирилиши жагынан акварелге жакын келет. Монотип техникасы 17-кылымдан белгилүү, бирок 19-кылымдын аягына чейин кенири таралган эмес.
Категория:Графика 
Колдонулган адабияттар
 “Кыргызстан” улуттук энциклопедиясы: 5-том. Башкы редактору Асанов Ү. А. К 97. Б.: Мамлекеттик тил жана энциклопедия борбору, 2014. илл. ISBN 978 9967-14-111 -7